อยากสอบถามหน่อยค่ะ พอดีมีอาการปวดขาจี๊ดๆมาสักพักเเล้วค่ะ และมีอาการขาอ่อนด้วยบางครั้ง อาการแบบนี้อันตรายหรือเปล่าคะ ควรไปพบแพทย์หรือไม่
สวัสดีค่ะ อาการปวดขาจี๊ดๆดังกล่าวมานั้น อาจจะมีสาเหตุมาจาก การมีปลายเส้นประสาทอักเสบจากการขาดวิตามิน หรือการถูกกดทับบริเวณดังกล่าวนานๆ เช่นการนั่งทับ หรือยืนลงน้ำหนักแบบผิดท่า สาเหตุอื่นๆเช่น การปวดจากกล้ามเนื้อที่ขาตึงตัว อาจจะมีลักษณะคล้ายปวดเมื่อย ปวดจากการรับรู้ความรู้สึกของของสมองผิดปกติ การมีภาวะงูสวัด ซึ่งอาจมีอาการปวดจี๊ดๆนำมาก่อนจะมีตุ่มน้ำใสขึ้นได้เบื้องต้นควรพักการใช้งานบริเวณที่มีอาการเป็นมากๆ หลีกเลี่ยงท่าทางที่ทำให้มีอาการมากขึ้น ฝึกออกกำลังกายแบบยืดเหยียดกล้ามเนื้อ กินยาแก้ปวดได้หากปวดมากหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ หรือปวดจี๊ดๆปวดแสบร้อนร้าวไปหลายตำแหน่ง ควรรีบไปพบแพทย์เพื่อหาสาเหตุเพิ่มเติม